
కోల్ కతా : అమెరికా, మెక్సికో దేశాలకు మైనర్ బాలికలను అక్రమంగా తరలించి విక్రయించిన కేసులో ముగ్గురు నిందితులను పోలీసులు అరెస్టు చేశారు. విదేశాలకు అమ్మాయిలను విక్రయిస్తున్నారనే సమాచారంతో పోలీసులు దాడి చేసి పఠాన్ సాజిద్ఖాన్(40), అతని భార్య పర్వీన్(35), మరో వ్యక్తి అసద్ ఒమర్ (41)లను అరెస్టు చేశారు. సాజిద్, పర్వీన్ లకు కవల కూతుళ్లున్నారు. మైనర్ బాలికలకు కూతుళ్ల పేరిట పాస్పోర్టులు తీసుకొని వారిని అమెరికా, మెక్సికోలకు తరలించారని పోలీసుల దర్యాప్తులో తేలింది. దీంతో విదేశాలకు అమ్మాయిలను అక్రమంగా రవాణా చేసే ముఠా గుట్టు రట్టు అయింది. గత సంవత్సర కాలంలో నిందితులు మూడు సార్లు అమెరికా, మెక్సికో దేశాలకు అమ్మాయిలను తరలించారని పోలీసులు సాక్ష్యాధారాలు సేకరించారు. నిందితులు తమ కుమార్తెలే ప్రయాణించినట్లు ఫోర్జరీ ఇమిగ్రేషన్ స్టాంపులు వేయించుకున్నారని పోలీసుల దర్యాప్తులో వెల్లడైంది.

kol kataa : america, mexico deshaalaku miner baalikalanu akramamgaa taralinchi vikrayinchina kesulo mugguru ninditulanu poliisulu arestu chesaru. videsaalaku ammaayilanu vikrayistunnaarane samaachaaramtho poliisulu daadi chesi pathaan sajidkhan(40), athani bharya parveen(35), maro vyakti asad omar (41)lanu arestu chesaru. sajid, parveen laku kavala koothullunnaaru. miner baalikalaku koothulla paerita pasportulu teesukoni vaarini america, meksikolaku taralinchaarani polisula daryaaptulo telindi. deentho videsaalaku ammaayilanu akramamgaa rawana chese mutaa guttu rattu ayindi. gatha samvatsara kaalamlo ninditulu moodu saarlu america, mexico deshaalaku ammaayilanu taralinchaarani poliisulu saakshyaadhaaraalu sekarinchaaru. ninditulu tama kumartele prayaaninchinatlu forgery imigration stampulu veyinchukunnaarani polisula daryaaptulo velladaindi.